proxectonos/corpus_dominio_legal_administrativo_tmp huggingface dataset:
MODIFICACIÓN ESTATUTOS DO SINDICATO DE OFICIOS VARIOS DE VILAGARCÍA DE AROUSA DA C. N. T.
XUNTA DE GALICIA — CONSELLERÍA DE TRABALLO E BENESTAR — Xefatura Territorial de Vigo (Convenios colectivos, 23/06/2015)

De conformidade co disposto no artigo 4 da Lei orgánica 11/1985, do 2 de agosto, de liberdade sindical, (BOE nº 189, do 08/08/1985), e para os efectos que no citado artigo se recollen, faise pùblico que na Secciòn de Mediación, Arbitraxe e Conciliación desta xefatura territorial, recibiuse, con data 9 de xuño de 2015, documentación presentada polo SINDICATO DE OFICIOS VARIOS DE VILAGARCIA DE AROUSA DA CONFEDERACION NACIONAL DO TRABALLO (C. N. T.), sobre o acordo tomado pola totalidade dos asistentes na asemblea xeral ordinaria, en reunión celebrada o día 25 de maio de 2015, polo que se muda o nome do sindicato polo de SINDICATO AROUSANO LIBERTARIO, e modificanse os artigos 1, 6, 8. a, 9. b, 9. c, 10, 12.1, 13.2, 13.3, 13.4, 15.4, 15.5, 16.1c, 19.4, 21, 22, 23, 24, 25, 26, 27, 28, 29, 30, 31, 32 e 33 dos estatutos, eliminándose os artigos 13.5, 13.6, 13.7, 13.8, 19.5, 19.6, 19.7, 19.8, 19.9, 19.10, e 34 a 47. A documentación depositada poderá ser examinada por calquera persoa interesada. Vigo, a 10 de xuño de 2015.—A Xefa Territorial, María Peón Fernández.
MODIFICACIÓN BASES REGULADORAS DAS SUBVENCIÓNS ÁS ASOCIACIÓNS DE NAIS E PAIS DE ALUMNOS DOS CENTROS DOCENTES PÚBLICOS DE ENSINO DE RÉXIME XERAL
ADMINISTRACIÓN LOCAL — Municipal — Redondela (Subvencións, 24/11/2015)

Por Resolución desta Alcaldía de data de hoxe, acordouse modificar a base duodécima das aprobadas con data 26.03.2015, e publicadas no B. O. P. nº 67 de 10 de abril, reguladoras das subvencións ás Asociacións de Nais e Pais de alumnos dos centros docentes públicos de ensino de réxime xeral do Concello de Redondela, para actividades complementarias educativas desenvolvidas polas mesmas para o curso escolar 2014-2015 e que rexen o presente procedemento, no senso de prorrogar ata o 1 de decembro de 2015, o prazo para dita xustificación. Redondela, 12 de novembro de 2015.—O Alcalde, Javier Bas Corugeira.
EXECUCIÓN DE TÍTULOS XUDICIAIS 298/2015 CITANDO A SATELE DOLBYCAR, S. L. E SÓNICA ELECTRODOMÉSTICOS, S. L. U.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 03/11/2015)

Fago saber: Que no procedemento ETX 298/15 deste xulgado, seguido a instancia de Noelia Concepcion Bidane Biec Gospodinov contra SATELE DOLBYCAR, S. L., e SONICA ELECTRODOMÉSTICOS S. L. U., sobre incidente de non readmisión, ditouse a seguinte resolución: Dilixencia de ordenación de data 22/10/2015 contra o que se pode presentar recurso de reposición no prazo de 3 días dende a data desta publicación. Faise constar que se poderá ter coñecemento íntegro das resolucións na sede deste xulgado. E para que sirva de notificación e citación para o vindeiro día 27/11/2015 ás 12:30, para a celebración da comparecencia por incidente de non readmisión, aos demandados SATELE DOLBYCAR, S. L., e SONICA ELECTRODOMÉSTICOS, S. L. U., cuxo enderezo é descoñecido, expido a presente para a súa inserción no Boletín Oficial da provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, vinte e dous de outubro do dous mil quince.—O Secretario Xudicial.
DH. A36.18312. CONCESIÓN A MARIA TRINIDAD MAGARIÑOS MAQUIERIA DUN CAUDAL DE AUGA DE 0,07 L/S EN CARBALLAL (CALDAS DE REIS).
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Subdirección Xeral de Xestión do Dominio Público Hidráulico (Outros documentos, notificacións e informacións públicas, 04/05/2015)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 14 de abril de 2015 e como resultado do expediente incoado ó efecto, outorgóuselle a Mª Trinidad Magariños Maquieira unha concesión de 2270 m3 anuais de auga que procede dun pozo situado en Carballal, na parroquia de Saiar (Santo Estevo), no concello de Caldas de Reis (Pontevedra), con destino a uso doméstico, gandeiro e rega. Santiago de Compostela, 14 de abril de 2015.—A xefa do Servizo de Tramitación Técnico-Administrativa do Dominio Público Hidráulico, Florence Rebel Napoles.
APROBACIÓN INICIAL DO EXPTE. NÚM.4/2015 DE MODIFICACIÓN DE CRÉDITOS PARA INVESTIMENTO DO ORZAMENTO, POR IMPTE. TOTAL DE 244.233,74 € E DO ANEXO DE INVESTIMENTOS
ADMINISTRACIÓN LOCAL — Municipal — Entidade Local Menor de Bembrive (Vigo) (Presupostos e cadros de persoal, 01/07/2015)

Aprobado inicialmente polo Pleno da Entidade, en sesión celebrada no día da data, o EXPEDIENTE DE MODIFICACION DE CRÉDITOS PARA INVESTIMENTO DO ORZAMENTO NUM 4/2015 POR UN TOTAL 244.233,74 €, E DO ANEXO DE INVESTIMENTOS, en cumprimento do disposto no art.169 do R. D. L.2/2004, do 5 de marzo do texto refundido da lei de facendas locais e disposicións concordantes, exponse ó público na secretaría desta Entidade Local Menor, por prazo de quince días hábiles, que empezarán a contarse dende o seguinte ó da publicación do presente edicto no B. O. da Provincia, a fin de que durante o mesmo poidan formularse as reclamacións que se consideren pertinentes, as cales deberán ser dirixidas ao Sr. Alcalde-Pedáneo. Bembrive, 24 de xuño de 2015.—O Alcalde Pedáneo, Carlos Stalin Ikhlef Beney.
CONVOCATORIA PARA ELECCION DE XUÍZ DE PAZ TITULAR E SUBSTITUTO.
ADMINISTRACIÓN LOCAL — Municipal — Cuntis (Convocatorias Xuíz de Paz, 19/01/2015)

Co fin de proceder á elección de xuíz/a de paz titular e substituto deste municipio, en cumprimento do establecido na Lei orgánica 6/1985, de 1 de xullo, do poder xudicial, ábrese a seguinte convocatoria: 1. Obxecto da convocatoria: Elección de xuíz/a de paz titular e substituto do Concello de Cuntis.2. Prazo de presentación de solicitudes: 15 días hábiles contados a partir da publicación do anuncio no Boletín Oficial da Provincia, nun dos xornais de maior circulación da provincia, taboleiro de anuncios e páxina web. O prazo comezará a contar dende a derradeira publicación.3. Requisitos dos solicitantes: a) Ser español/a. b) Ter dezaoito anos de idade. c) Non ter acadada a idade de xubilación na carreira xudicial. d) Declaración xurada de non estar incapacitado/a para o exercicio da carreira xudicial. e) Declaración xurada de non estar incurso en causa de incompatibilidade e no suposto de estar incurso, coa excepción de actividades profesionais e mercantís, compromiso de optar polo posto de xuíz de paz titular ou substituto do Concello de Cuntis.4. Documentación: As solicitudes dirixiranse ao Alcalde-Presidente do Concello e estarán acompañadas da seguinte documentación, que terá carácter de orixinal ou copia compulsada: - Fotocopia do DNI. - Partida de nacemento. - Certificado do Rexistro Central de penados e rebeldes. - Declaracións xuradas ás que se fai referencia no punto anterior. - Relación e documentación acreditativa dos méritos alegados. O que se fai público para xeral coñecemento. Cuntis, 07 de xaneiro de 2015.—O Alcalde, Antonio Pena Abal.
EXPEDIENTE DE MODIFICACIÓN DE ANEXO DE SUBVENCIÓNS DE 30 DE MARZO DE 2015.
ADMINISTRACIÓN LOCAL — Municipal — Vila de Cruces (Outros documentos, notificacións e informacións públicas, 15/04/2015)

Aprobado inicialmente polo Pleno da Corporación en sesión ordinaria celebrada o día 30 de marzo de 2015, o Expediente de Modificación de Anexo de Subvencións, por un importe global de 600,00 €, exponse ó público no Departamento de Intervención deste Concello, polo prazo de quince días hábiles, que comezarán a contarse dende o día seguinte ó da inserción do presente edicto no Boletín Oficial da Provincia, co fin de que durante o mesmo, se poidan presenta-las reclamacións que se estimen oportunas, en cumprimento do disposto no artigo 177.2 en relación co 169 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, e disposicións concordantes. En caso de non haber reclamacións considerarase aprobado definitivamente. Vila de Cruces, a 6 de abril de 2015.—O Alcalde, Jesús Otero Varela.
EXPTE. IN407A 2015/13-4. SOLICITUDE DE Mª. DEL CARMEN REBOREDO REBOREDO, PARA INSTALACIÓN ELÉCTRICA.
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 26/02/2015)

Resolución do 28 de xaneiro de 2015 da Xefatura Territorial de Pontevedra, pola que se somete a información pública a petición de autorización das instalacións eléctricas que se describen no concello de Dozón. (expediente IN407A 2015/13-4). Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, a 28 de xaneiro de 2015.—O Xefe Territorial, Ignacio Rial Santomé.
NOTIFICACIÓN ARQUIVO EXPEDIENTE DE SOLICITUDE DE LICENZA DE BAR EN CABANAS, SAN VICENTE DE TRASMAÑÓ, 9 EN REDONDELA, EXPTE.4/02
ADMINISTRACIÓN LOCAL — Municipal — Redondela (Outros documentos, notificacións e informacións públicas, 25/05/2015)

Intentada a notificación no domicilio indicado pola interesada e ao abeiro do artigo 59.5 da Lei 30/1992 de 26 de novembro, notifícase a Dª Erika Adriana Masaveu Tabara a Resolución da Alcaldía do 29.04.2015 de arquivo do expediente de solicitude de licenza de actividade para bar en Cabanas, San Vicente de Trasmañó, 9 en Redondela, expte.4/02, que poderá recoller a mesma en horario de 9 a 14:00 horas no servizo de Urbanismo do Concello, no prazo de dez días a contar dende a publicación do presente anuncio. Tendo en conta que, en atención ao previsto no artigo 61 da LRXPAC, fáiselle saber ao interesado que o texto íntegro dos actos que se notifican atópanse ao seu dispor nas dependencias de urbanismo, sitas na Casa do Concello de Redondela, na rúa Alfonso, XII, 2, para a súa consulta e retirada no prazo arriba indicado. Transcorrido o devandito prazo a notificación entenderase producida. Redondela, 13 de maio de 2015.—O alcalde, Javier Bas Corugeira.
EDICTO NOTIFICACION MULTA COERCITIVA A SINDA COUTO GRAÑA
ADMINISTRACIÓN LOCAL — Municipal — Cotobade (Outros documentos, notificacións e informacións públicas, 30/01/2015)

De conformidade co establecido no artigo 59.5 e 61 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, ante a imposibilidade de practicar a notificación da resolución ditada o 16/01/2015 comunícase ao interesado que o expediente está a súa disposición na Secretaría do Concello de Cotobade para a súa consulta en horario de 9 a 13 horas. Cotobade, 16 de xaneiro do 2015.—O Alcalde, Jorge Cubela López
APROBACIÓN INICIAL DA ORDENANZA MUNICIPAL REGULADORA DA FACTURA ELECTRONICA, EXPOSICIÓN PUBLICA POR 30 DIAS, PARA A PRESENTACIÓN DE ALEGACIÓNS, ENTENDENDOA DEFINITIVAMENTE APROBADA NO CASO DE NON EXISTIR ALEGACIÓNS OU RECLAMACIÓNS.
ADMINISTRACIÓN LOCAL — Municipal — Porriño, O (Ordenanzas e Regulamentos, 23/03/2015)

Polo Pleno Corporativo deste Concello en sesión ordinaria do día 26 de febreiro de 2015, acordouse a aprobación inicial da Ordenanza Municipal Reguladora da Factura Electrónica. De conformidade co disposto no artigo 49 da lei 7/1985, de 2 de abril, Reguladora das Bases de Réxime Local, este expediente estará exposto ao público na Secretaria deste Concello, por un período de trinta días hábiles contados desde o seguinte á publicación deste anuncio no Boletín Oficial da Provincia, para que tódalas persoas que teñan a condición de interesadas poidan examinalo e presentar as alegacións que estimen oportunas. No caso de non presentarse alegacións entenderase definitivamente aprobado o acordo de aprobación provisorio. O Porriño, 11 de marzo de 2015.—O Alcalde-Presidente, José Nelson Santos Argibay.
IN407A 2015/52-4. PETICIÓN DE AUTORIZACIÓN DAS INSTALACIÓNS ELÉCTRICAS, AMPLIACIÓN POTENCIA CT-I PARQUE EMPRESARIAL AREAS, PRESENTADA POR SOCIEDAD ELECTRICISTA DE TUI SA
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 17/04/2015)

Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, 25 de marzo de 2015.—O xefe territorial, Ignacio Rial Santomé.
BAJA DE OFICIO PADRON MUNICIPAL DE HABITANTES DE IVAN VASILEV KOLEV.
ADMINISTRACIÓN LOCAL — Municipal — Baiona (Outros documentos, notificacións e informacións públicas, 27/02/2015)

Notifícase a D. ADRIAN IONUT CUERVA MAURE, con Documento nº X-XXXXXXXXX, do cal o último enderezo coñecido é Avda. Julián Valverde,8-2ºIz-Sta. Cristina-Baiona, e que estase a tramitar nas dependencias municipais a baixa de oficio do Padrón Municipal de Habitantes por non residir xa neste Concello. O que se lle notifica mediante a súa publicación no Boletín Oficial da Provincia e no taboleiro deste Excmo. Concello, ó abeiro do disposto no artigo 59.4 la Lei 30/92, de 26 de novembro, significándolle ó interesado que dispón de quince días para aportar cantas alegacións, documentos ou informacións estime pertinentes, en caso contrario procederase a súa baixa de oficio no padrón deste municipio. Baiona, 13 de febreiro de 2015.—O Alcalde, Jesús Vázquez Almuiña.
PADRÓN OCUPACIÓN VÍA PÚBLICA CON POSTOS E BARRACAS-MERCADILLO 1º TRIMESTRE 2015 E EXERCICIO 2015
ADMINISTRACIÓN LOCAL — Municipal — Marín (Recadación, 02/02/2015)

Por Resolución do Concelleiro delegado de Facenda do día 21 de xaneiro de 2015 foi aprobado o padrón fiscal correspondente ao concepto tributario de ocupación de vía pública con Mercadiño (Postos e Barracas) relativo ao 1º trimestre do exercicio 2015 ou ben ao total do exercicio en curso. Os interesados poderán examinar o padrón fiscal e a lista cobratoria por un prazo de quince días hábiles contados a partir do seguinte á publicación deste anuncio no Boletín Oficial da Provincia de Pontevedra, e presentar as reclamacións que estimen oportunas. Contra ditas liquidacións poderá formularse, no prazo dun mes, a contar dende o día seguinte ao da publicación deste anuncio no Boletín Oficial da Provincia de Pontevedra, recurso de reposición ante a Alcaldía do Concello de Marín, conforme ao establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Durante o prazo comprendido entre o día 1 febreiro e o 6 de abril de 2015, procederase ao cobro en período voluntario das liquidacións incluidas no padrón fiscal correspondente ao concepto tributario de ocupación de vía pública con Mercadiño (Postos e Barracas), relativo ao 1º trimestre 2015 ou ben ao total do exercicio en curso. Dito cobro efectuarase a través das seguintes entidades colaboradoras: Abanca, Banco Bilbao Vizcaya Argentaria, Caixabank-La Caixa, Banco Santander, Banco Pastor, Banco Popular e Banco Sabadell-Gallego, empregando os formularios de ingreso (recibos) que se enviarán ao domicilio declarado do contribuinte por correo ordinario. Non obstante, se dito documento de pago non fora recibido antes do 20 de febreiro de 2015, os interesados poderán solicitalo nas dependencias da Tesourería-Recadación do Concello de Marín. Para os recibos domiciliados se remitirá aviso de cargo. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación. Marín, 21 de xaneiro de 2015.—A Alcaldesa-Presidenta, María P. Ramallo Vázquez.
DH. W36.49004. AUTORIZACIÓN DE OBRAS PARA REHABILITAR VIVENDA NA ZONA DE POLICÍA DUN REGATO AFLUENTE DO RÍO EIFONSO, NO LUGAR DE MOSTEIRO, PARROQUIA DE BEMBRIVE (SANTIAGO), NO CONCELLO DE VIGO, SOLICITADA POR M. CARMEN FONTÁN FERNÁNDEZ
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 19/06/2015)

Dª. Mª Carmen Fontán Fernández, con DNI XXXXXXXXX e enderezo Avda. alcalde Portanet 40, 3ºF, en Vigo. solicita de Augas de Galicia co CIF: Q1500378C, a autorización de obras no lugar de Mosteiro, parroquia de Bembrive (Santiago), Concello de Vigo (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. As obras solicitadas consisten en traballos de rehabilitación e ampliación de vivenda, mediante demolición e reconstrución de parte da edificación existente ata acadar una superficie total construída de 337,62 m 2, en parcela de referencia catastral 6026608NG2752N0002MX, en zona de policía e a una distancia de 37 m do leito do regato Mosteiro. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 29 de maio de 2015.—O Xefe da Área de Autorizacións e Concesións, Mauricio Enrique Doncel Kouyate.
INICIO DA FASE DE CONCURSO DO POSTO: TÉCNICO EN SAÚDE AMBIENTAL–BOLSA DE EMPREGO 2014
ADMINISTRACIÓN LOCAL — Provincial — Deputación Provincial (Bolsas de emprego, 12/05/2015)

Finalizada a fase de oposición do proceso selectivo correspondente á constitución dunha bolsa de contratación para o posto de técnico en Saúde Ambiental, de conformidade co previsto na base décimo primeira da convocatoria sobre cualificación da fase de concurso, convócase ós aspirantes que superaron a primeira fase para a presentación da documentación correspondente á fase de concurso. Esta entregarase no Rexistro xeral da Deputación en Pontevedra, na súa sede de Vigo ou en calquera das formas establecidas no art.38.4 da Lei 30/92, de 26 de novembro, de réxime xurídico das administración públicas e do procedemento administrativo común, no prazo de cinco días hábiles contados a partir do seguinte ó da publicación deste anuncio no Boletín Oficial da Provincia de Pontevedra (BOPPO). Para tal efecto só se terán en conta os méritos específicos adecuados ás características do posto ofertado segundo o baremo que se detalla na base décimo primeira da convocatoria, publicada no BOPPO núm.241, de 15 de decembro de 2014, e que se xustifiquen documentalmente dentro do referido prazo. Pontevedra, 5 de maio de 2015.—A Deputada Provincial, Vitaly Mazuelo Stefano.
BAIXAS POR INCLUSIÓN INDEBIDA NO PADRÓN DE HABITANTES DE ODALMIS CÁRDENAS CALZADILLA E JOSÉ ANTONIO MUÍÑOS MARTÍNEZ
ADMINISTRACIÓN LOCAL — Municipal — Lama, A (Outros documentos, notificacións e informacións públicas, 07/04/2015)

En cumprimento do establecido na Resolución de 1 de abril de 1997 (BOE 11/04/1997), pola que se ditan instrucións técnicas aos concellos para a xestión e revisión do Padrón municipal de habitantes, procédese á publicación, para que sirva de notificación ás persoas que se indican, que constan no Padrón municipal de habitantes do Concello da Lama e que son propostas para a súa baixa por inclusión indebida tras iniciarse os correspondentes expedientes, e que non foi posible efectuarlles a correspondente comunicación ao abeiro do artigo 59 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, procedéndose á publicación de acordo co artigo 60 da mesma norma. —CIUREZU NDJOLI, MARIA MIRACLE —AINSA SALGOT, GERARDO ALEJANDRO Para levar a cabo as xestións oportunas a fin de que os interesados presenten nas oficinas municipais, as alegacións oportunas que xustifiquen a conveniencia ou non da súa baixa, establécese un prazo de quince días contados a partir da publicación deste anuncio no Boletín Oficial da Provincia de Pontevedra. Transcorrido o citado prazo darase traslado do expediente ao Consejo de Empadroamento do Instituto Nacional de Estatística para que informe ao respecto. A Lama, 25 de marzo de 2015.—O Alcalde, Jorge Canda Martínez.
ADXUDICACIÓN DOS SERVIZOS DE CAFETERÍA DO CENTRO SOCIAL
ADMINISTRACIÓN LOCAL — Municipal — Neves, As (Contratos administrativos, 19/05/2015)

Por acordo da Xunta de Goberno Local en sesión celebrada o día 29 de abril de 2015, foi adxudicado o contrato do servizo de cafetería do Centro Social “Franco Ezequiel Arru Osante”, publicándose a súa formalización aos efectos do artigo 154 do Real Decreto Lexislativo 3/2011, de 14 de novembro, polo que se aproba o Texto Refundido da Lei de Contratos do Sector Público. En As NEves, a 8 de maio de 2015.—O Alcalde-Presidente, Raúl Emilio Castro Rodríguez.
ADMINISTRACIÓN LOCAL — Municipal — Sanxenxo (Convocatorias Xuíz de Paz, 14/01/2015)

De conformidade coa resolución da alcaldía do día de hoxe, anúnciase convocatoria pública para a elección de xuíz de paz titular deste concello polo período de 4 anos, para que no prazo de 15 días, contados dende a publicación deste anuncio no Boletín Oficial da Provincia, poidan presentarse as solicitudes no Rexistro de entrada de documentos no concello, achegando a seguinte documentación: Os requisitos para tomar parte nesta convocatoria son os enumerados nos artigos 102, 302 e 303 da Lei orgánica do poder xudicial. O cargo de xuíz de paz será incompatible para o exercicio das actividades sinaladas no artigo 389 da Lei orgánica do poder xudicial, agás o exercicio de actividades profesionais e mercantís. A Corporación Municipal en Pleno elixirá, por maioría absoluta, aos aspirantes que considere máis convenientes, e o nomeamento será realizado pola Sala de Goberno do Tribunal Superior de Xustiza. Sanxenxo, 30 de decembro de 2014.—A Alcaldesa, Catalina González Bea
APROBACIÓN INICIAL DA MODIFICACIÓN DE CRÉDITO 4/2015 (1 SUP/2015) DO ORZAMENTO DO INSTITUTO MUNICIPAL DE DEPORTES IMD
ADMINISTRACIÓN LOCAL — Municipal — Pontevedra (Presupostos e cadros de persoal, 28/07/2015)

Expediente Modificación de crédito 4/2015 (1 SUP/2015) do orzamento do IMD, mediante suplemento de crédito. Trámite Anuncio aprobación inicial. O Pleno do Concello, na sesión ordinaria celebrada o día 20.07.2015, aprobou inicialmente o expediente de modificación de crédito núm.4/2015 (1 SUP/2015), mediante suplemento de crédito, por un importe de 249.100,00.- €, financiado na súa totalidade por remanente de tesourería para gastos xerais, segundo o seguinte detalle: Polo tanto, exponse ao público nas oficinas de Intervención e Xestión Orzamentaria deste Concello durante o prazo de quince días hábiles, contados a partir do seguinte ao da presente publicación. Durante este prazo os interesados poderán examinar o expediente e presentar as reclamacións que teñan por convenientes ante o Pleno da Corporación. De non presentarse reclamacións en prazo, a modificación considerarase definitivamente aprobada, entrando en vigor unha vez publicado o resumo por capítulos resultante, e remitidas copias á Comunidade Autónoma e á dependencia correspondente do Ministerio de Facenda. Isto de conformidade co establecido nos artigos 169 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, así como nos artigos 20 e 38.2 do Real Decreto 500/1990, do 20 de abril. Pontevedra, 22.07.2015.—O Secretario do Pleno por substitución, Luis Blas Tobia Acedo del Olmo.
LICITACIÓN DOS POSTOS 3 E 4 DO MERCADO MUNICIPAL
ADMINISTRACIÓN LOCAL — Municipal — Arbo (Contratos administrativos, 10/11/2015)

De acordo co previsto no art.18 Capítulo IV do Regulamento do Mercado Municipal de Abastos do Concello de Arbo, anunciase a vacante dos postos núm.3 e 4 do citado mercado, adicado á actividade de venda de productos de alimentación. De acordo co prego de condicións que rixe o servizo, o prazo de concesión será de unha duración de 10 anos, prorrogable a 5 anos máis. O tipo de licitación fixa o alza polos licitadores, para cada un dos postos pechados en 150,25 €, A fianza provisional a constituir polos licitadores é do 2% do prezo base de subasta. A fianza provisional e en caso de adxudicación será do 4% do prezo de adxudicación. Os interesados no devandito posto poderán presentar as súas ofertas en sobre pechado conforme o modelo que aparece no prego nas oficinas xerais do Concello, en horario de 9:00 a 12:00 horas de luns a venres, durante 26 días hábiles contados dende o seguinte o da publicación deste anuncio no BOP, de igual modo, as ofertas poderán ser presentadas por correo. En tal caso, o licitante deberá xustificar a data de imposición do envío na oficina de correos e anunciar ao órgano de contratación a remisión da oferta mediante télex, fax ou correo electrónico a oficinas1. concellodearbo@gmail. com no mesmo día. O expediente atópase na Secretaría do Concello a dispor dos interesados. Arbo, 19 de outubro de 2015.—O alcalde, Horacio Gil Expósito.
APROBACIÓN DEFINITIVA DO EXPEDIENTE DE SUPLEMENTO DE CRÉDITO Nª 1/2015
ADMINISTRACIÓN LOCAL — Municipal — Tui (Presupostos e cadros de persoal, 04/12/2015)

Transcorrido o prazo de exposición regulamentario (BOP nº 218, do 11/11/2015), de acordo co preceptuado no RDL 2/2004, do 05.03 do Texto Refundido da Lei Reguladora das Facendas Locais, sen que se presentase reclamación ningunha, considérase definitivamente aprobado o Expediente de Suplemento de Crédito nº 1/2015 (Modificación de Créditos nº 19/2015), aprobado polo Pleno, inicialmente, o 29 de outubro 2015; e unha vez incluída a devandita Modificación, disponse a súa publicación no BOP. Contra a deva ndita aprobación, poderán os interesados interpor, se así o estiman, recurso contencioso-administrativo, o cal non suspenderá por si só a obriga e efectividade do devandito expediente ao abeiro do que preceptúa o 171 do RDL 2/2004. Tui, a 30 de novembro do 2015.—A Concelleira de Urbanismo e Facenda, María Yolanda Rodríguez Rodríguez.
IN407A 2015/158-4. SOLICITANTE ELECTRA ALTO MIÑO SA PARA A INSTALACIÓN LMTS DE CT04 POLÍGONO PPI-6 A LMT BUDIÑO-ORTIZ E CS EN PORRIÑO
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 02/10/2015)

Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, a 8 de setembro de 2015.—O Xefe Territorial, Ignacio Rial Santomé.
DELEGACIÓN DE FACULTADES POR AUSENCIA DA VICEPRESIDENTA DA XERENCIA DE 29/12/2014 A 09/01/2015.
ADMINISTRACIÓN LOCAL — Municipal — Xerencia Municipal de Urbanismo do Excmo Concello de Vigo (Outros documentos, notificacións e informacións públicas, 14/01/2015)

O día 26 de decembro de 2014 o Alcalde-presidente da Xerencia Municipal de Urbanismo ditou a seguinte resolución: O día 06.09.2010 o Pleno do Concello de Vigo aprobou a versión consolidada ou refundida dos estatutos da Xerencia municipal de Urbanismo (BOP Nº 193 do 06.10.2010). Por resolución do 08.02.2013, o Alcalde-presidente da Xerencia municipal de Urbanismo nomeou a dona María del Carmen Silva Rego, concelleira delegada a Área de Urbanismo, Cascos Históricos, Grandes Proxectos e Patrimonio e Economía e Facenda e vogal titular do Consello da Xerencia, vicepresidenta da Xerencia municipal de Urbanismo do Concello de Vigo e lle delegou as facultades que se relacionan no apartado cuarto da dita resolución. Por mor da ausencia da vicepresidenta entre os días 29.12.2014 e 09.01.2015, ambos os dous incluídos, procede avogar a antedita delegación no relativo ao exercicio das facultades enumeradas no apartado cuarto e encomendar o seu exercicio ao concelleiro delegado da Área de Seguridade, Mobilidade e Xestión Municipal, don Carlos López Font. De conformidade co exposto, PRIMEIRO.- Avogar as competencias delegadas na vicepresidenta da Xerencia municipal de Urbanismo do Concello de Vigo mediante resolución do 08.02.2013 no relativo as facultades que lle confire o apartado cuarto durante a súa ausencia entre os días 29.12.2014 e 09.01.2015, ambos os dous incluídos, recuperando novamente a súa vixencia a devandita resolución ao día seguinte do período indicado. SEGUNDO.- Delegar no concelleiro delegado da Área de Seguridade, Mobilidade e Xestión Municipal, don Carlos López Font, as competencias da vicepresidencia da Xerencia de Urbanismo enumeradas no apartado cuarto da resolución de delegación do 08.02.2013. Esta Alcaldía recibirá información detallada da xestión da delegación conferida. TERCEIRO.- Notificar a presente resolución ao concelleiro delegado e ás Xefaturas da Xerencia para o seu coñecemento e efectos. A presente resolución terá efectos a partir do día 29 de decembro e até o día 09 de xaneiro de 2015. Dar conta da presente Resolución o Consello da Xerencia e á Xunta de Goberno Local, sen prexuízo da súa publicación na Intranet do Concello de Vigo. CUARTO.- A presente resolución entrará en vigor no mesmo momento da súa sinatura, sen prexuízo da súa publicación no Boletín Oficial da Provincia de Pontevedra, conforme co establecido no artigo 44.2 do RD 2568/1986. QUINTO.- Desta resolución, de conformidade co establecido no artigo 44.4 do RD 2568/1986, en relación co artigo 38 d) do mesmo corpo legal, daráse conta de forma individualizada ao Pleno da Corporación para os efectos de que quede informado da mesma.” Vigo, 29 de decembro de 2014.—O concelleiro da Área de Seguridade, Mobilidade e Xestión Municipal, (PD. Res.26/12/2014), Carlos López Font
APROBACIÓN DEFINITIVA DE TRANSFERENCIA DE CRÉDITOS Nº 32/15
ADMINISTRACIÓN LOCAL — Municipal — Arbo (Presupostos e cadros de persoal, 25/09/2015)

En cumprimento do artigo 169.1, por remisión do 179.4, do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, ao non terse presentado alegacións durante o prazo de exposición ao público, queda automaticamente elevado a definitivo o acordo plenario de aprobación inicial adoptado polo Pleno do Concello de Arbo o 13.08.15, sobre transferencia de créditos nº 32/15 entre aplicacións de gastos de distinta área de gasto que non afecta na baixas e altas de créditos de persoal, que se fai público resumido por capítulos: Contra o presente acordo, en virtude do disposto no artigo 113 da Lei 7/1985, de 2 de abril, Reguladora das Bases do Réxime Local, os interesados poderán interpoñer directamente recurso contencioso administrativo na forma e prazos establecidos nos artigos 25 a 43 da Lei 29/1998, de 13 de xullo, Reguladora de dita Xurisdición. Sen prexuízo disto, a teor do establecido no artigo 113.3 da Lei 7/1985, a interposición de dito recurso non suspenderá por si soa a efectividade do acto ou acordo impugnado. En Arbo, a 14 de setembro de 2015.—A Alcaldesa en funcións (Decreto delegación 08.09.15), Catalina Paz Calisto Keen.
DEREITO DE ARRENDAMENTO DE PARCELA DE 25.500,50 M2 EN MONTE CARRASCAL E LAXEDO
ADMINISTRACIÓN LOCAL — Municipal — Porriño, O (Contratos administrativos, 17/06/2015)

Por acordo do Pleno da corporación en sesión ordinaria de data 05.05.2015, foi aprobado o Prego de condicións técnicas, xurídicas e administrativas, que han de rexer na seguinte licitación: ENTIDADE ADXUDICADORA: Concello do Porriño/ Secretaría xeral OBXECTO DO CONTRATO: dereito de arrendamento dunha parcela de titularidade municipal de 25.500,50 m 2 no Monte Carrascal e Laxedo TRAMITACIÓN, PROCEDEMENTO E FORMA DE ADXUDICACIÓN: ordinaria/negociado con publicidade. ORZAMENTO BASE DE LICITACIÓN: 31.763,42 €, IVE non incluido, mellorables ao alza GARANTÍA definitiva: 25% do importe da anualidade da renda arrendaticia. OBTENCIÓN DA DOCUMENTACIÓN E INFORMACIÓN: na Secretaría xeral do Concello; rúa Antonio Palacios, 1. O Porriño. Pontevedra. REQUISITOS ESPECÍFICOS DO CONTRATISTA: estar en posesión do título público concesional de explotación mineira e/ou título privado de arrendamento de explotación mineira concertado co titular concesional minero. PRESENTACIÓN DAS OFERTAS: 15 días naturais dende a publicación do anuncio de licitación O Porriño, a 26 de maio de 2015.—O Alcalde, José Nelson Santos Argibay.
SOLICITUDE DE CAMBIO DE TITULARIDADE DA FOSA NÚMERO 75 DO CEMITERIO DE CARRIL A FAVOR DE D. JOSÉ MANUEL CONDE GONZÁLEZ.
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 05/08/2015)

Dacordo co establecido no artigo 26 do Regulamento de Cemiterios Municipais do Concello de Vilagarcía de Arousa, D. Geremias Razola Camarda solicita o cambio de titularidade o seu favor da fosa número 75 sita no Cemiterio Municipal de Carril por falecemento do titular da mesma, D. Claudio Raul Angel Hector Goienetxea Escarbajal. Dentro dos quince días hábiles seguintes á publicación deste anuncio no BOP, aqueles que poidan ser titulares de dereitos ou intereses lexítimos poderán formular as súas alegacións no rexistro Xeral deste Concello. O Alcalde-Presidente, Alberto Varela Paz.
IN407A 2015/82-4. PETICIÓN DE AUTORIZACIÓN DE UNIÓN FENOSA DISTRIBUCIÓN SA PAR´AS INSTALACIÓNS ELÉCTRICASDE AMPLIACIÓN DE POTENCIADO CT AS LOIRAS NO CONCELLO DE MARÍN.
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 18/06/2015)

Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, 28 de maio de 2015.—O xefe territorial, Ignacio Rial Santomé.
DH. W36.46461. MARÍA JOSÉ CAMPOS TANOIRA. SOLICITUDE DE PECHE DE FINCA. CONCELLO DE VALGA.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Centro (Outros documentos, notificacións e informacións públicas, 05/03/2015)

María José Campos Tanoira, con DNI XXXXXXXXX e enderezo na c/ Golfo de Salónica, 25 – 2ºC Madrid, solicita de Augas de Galicia, a autorización de obras no lugar de A Torre, parroquia de Campaña (Santa Cristina), concello de Valga (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.46461 As obras solicitadas consisten na construción dun peche polos laterais norte, este e sur da parcela nº 29, pol.15, dos planos catastrais de rústica de Valga, coas seguintes características: O punto do peche máis próximo ao regato sitúase a una distancia de aprox.69 m do leito. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Valga ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 27 de xaneiro de 2015.—O Xefe do Servizo Territorial, Ángel Gómez Rey.
DH. W36.42083. GUMERSINDO ZAMAR MARTÍNEZ. PECHE DE FINCA. CONCELLO DA ESTRADA.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Centro (Outros documentos, notificacións e informacións públicas, 20/04/2015)

As obras solicitadas consisten na construción, na zona de policía dun regato afluente do río Liñares, dun peche nos lindes norte e este da parcela nº 523, pol.511, planos catastrais de rústica de A Estrada. TREITO NORTE: postes de formigón prefabricado de 0,1 x 0,12 m de sección e una altura de 1,15 m, cunha lonxitude total aprox. de 50,4 m e separados cada 2,6 m, sobre os que se anclará maia metálica de 1 m de altura. Este peche gardará una distancia mínima de 5 m con respecto ao borde do leito. TREITO ESTE: Base de formigón armado de 0,15 m de ancho e 0,30 m de altura, sobre a que se disporán postes de formigón de semellantes características e separación entre postes. O peche completarase con maia metálica de 1 m de altura. A lonxitude total deste treito será de aprox.56,8 m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Estrada (A) ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 03 de marzo de 2015.—O xefe do servizo territorial, Ángel Gómez Rey.
DH W36.46992. VICUS VIVENDA, S. L., SOLICITA AUTORIZACIÓN DE OBRAS DE CONSTRUCCIÓN DE EDIFICIO, NA ZONA DE POLICÍA DO RÍO lAGARES, NA INTERSECCIÓN ENTRE AS AVDAS. DO ARQUITECTO PALACIOS E DE CASTRELOS, PARROQUIA DE FARO FREIXEIRO, NO CONCELLO DE VIGO.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 12/01/2015)

Vicus Vivenda SL., con DNI B94088812 e enderezo Avda. Vigo nº39 en Pontevedra, solicita de Augas de Galicia (CIF Q1500378C) a autorización de obras na intersección entre as avenidas do Arquitecto Palacios e de Castrelos, parroquia de Faro Freixeiro (San Tomé), no concello de Vigo (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do domino público hidráulico. Expediente: DH. W36.46992 As obras solicitadas consisten na construción de edificación destinada a vivendas, de 3 sotos, baixo e 8 plantas en parcela de referencia catastral 2238904NG2723N0001E, situado na intersección entre as avenidas do Arquitecto Palacios e de Castrelos, en zona de policía e a una distancia de 44 ml do leito do río Lagares. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/San Salvador, 2 – 4º, onde estará exposto o expediente de que se trata, para que poida ser examinado por quen o desexe. Vigo, a 4 de decembro de 2014.—O Xefe de Autorizacións e Concesións, Ferdinando Luis Marcelo Bazataqui Mendez de Vigo.
CONTRATACIÓN DE "OBRAS NO SX-D-1 (ESTADIO MUNICIPAL) A BAIUCA
ADMINISTRACIÓN LOCAL — Municipal — Estrada, A (Contratos administrativos, 14/10/2015)

a) Organismo: Concello da Estrada b) Dependencia que tramita el expediente: Secretaría 1) Dependencia: Secretaría 2) Enderezo: Praza da Constitución nº1 3) Localidade e Código Postal: A Estrada 36680 4) Teléfono: 985570030 5) Fax: 986570233 6) Correo electrónico: secretaria@aestrada. es 7) Perfil do Contratante: www.aestrada.es O obxecto da licitación é a execución das obras de “OBRAS NO SX-D-1 (ESTADIO MUNICIPAL)”, con cargo ao Plan Provincial de Obras e Servicios 2015 da Excma. Deputación de Pontevedra (PPOS 2015). a) Tramitación: Ordinaria b) Procedemento: Aberto de libre concurrencia, mediante a valoración de varios criterios de adxudicación. c) Criterios de adxudicación: Os establecidos na Cláusula 9 do Prego de Cláusulas Administrativas Particulares. Establécese como orzamento de execución material para este contrato, incluindoos gastos xerais e o beneficio industrial, a cantidade de 393.557,28 euros. A esta cantidade engádese o 21% en concepto de IVE ( 82.647,03 euros), resultando un prezo de contrato de 476.204,31 euros. - Provisional: Non se esixe. - Definitiva: 5% do importe da adxudicación do contrato, excluido o IVE Os especificados na Cláusula 7 do Prego de Cláusulas Administrativas Particulares. a) Data límite e modalidade de presentación. As ofertas presentaranse, en horario de 9 a 14 horas, dentro do prazo de vinte e seis días naturais contados a partires do día seguinte ao da publicación deste anuncio de licitación no Boletín Oficial de la Provincia (BOP) de Pontevedra. Se o último día de dito prazo coincidira en sábado ou festivo, se trasladará ao inmediato día hábil seguinte. b) Lugar de presentación: Rexistro Xeral do Concello da Estrada c).—Documentación a presentar: A recollida na cláusula 8 do Prego de Cláusulas Administrativas Particulares. A cargo do adxudicatario. A Estrada 24 de setembro de 2015.—O Alcalde.
DELEGACIÓN COMPETENCIAS NA XUNTA DE GOBERNO LOCAL
ADMINISTRACIÓN LOCAL — Municipal — Fornelos de Montes (Outros documentos, notificacións e informacións públicas, 26/06/2015)

En cumprimento do establecido nos artigos 44.2, 46.1 e 52.4 do Regulamento de organización, funcionamento e réxime xurídico das entidades locais, faise público que esta Alcaldía, con data 19 de xuño de 2015 resolveu: Nomear os seguintes tenentes de alcalde: Primeiro tenente de alcalde, D. Alfonso Ventín Estévez. Segundo tenente de alcalde, D. Alfredo Míguez Martínez. Terceiro tenente de alcalde, D. Serafín A. Martínez Martínez Nomear membros da xunta de goberno local do Concello de Fornelos de Montes a D. Otger Smits Buyo, D. Yuri Rio Valle Abdalahe e D. Gheorghe Ion Pichazaca Sandiumenge. Delegar na xunta de goberno local o exercicio das seguintes atribucións: 1º.—As sinaladas nos apartados G), J), N), O), Q) e S) do art.21.1 da Lei 7/1985 do 2 de abril, reguladora das bases do réxime local.2º.—A disposición de gastos dentro dos límites da súa competencia, sen prexuízo da disposición de gastos de importe total non superior a 6.000 euros pola Alcaldía.3º.—A sinalada no apartado E) do art.24 do R. D. L.781/986 do 18 de abril.4º.—As sinaladas nos apartados 9, 11, 21 e 27 do art.41 do Regulamento de organización, funcionamento e réxime xurídico das entidades locais. Darwin Omar Garcia Villaraco Añivarro, 19 de xuño de 2015.—O Alcalde, Emiliano Lage Rodríguez.
EXPTE. IN407A 2014/155-4. AUTORÍZASE A ELECTRA ALTO MIÑO, S. A., A INSTALACIÓN DE CENTRO DE TRANSFORMACIÓN DE 630 KVZ, R. T. SITUADO NO EDIFICIO ACANTO, RUA VIGO, SALCEDA DE CASELAS.
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 15/01/2015)

Resolución do 12 de ·decembro de 2014 da Xefatura Territorial de Pontevedra de autorización administrativa e autorización administrativa de construción da instalación eléctrica que se describe no concello de Salceda de Caselas (expediente IN407A 2014/155-4). Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/20 13, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción, DOG n° 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o dispoño no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, a 12 de decembro de 2014.—O Xefe Territorial, Ignacio Rial Santomé.
LICITACIÓN OBRA URBANIZACIÓN DA RÚA O BURGO DE BAIONA
ADMINISTRACIÓN LOCAL — Municipal — Baiona (Contratos administrativos, 02/10/2015)

Aprobado por Resolución de Alcaldía de data 18/09/15 o prego de Prego de cláusulas administrativas particulares que rexeran o procedemento para a adxudicación, mediante procedemento aberto, e tramitación ordinaria, con varios criterios de adxudicación, para a execución das obras do Proxecto de urbanización da rúa o Burgo de Baiona, redactado polo arquitecto D. Javier Vázquez Fernández, procedese a súa publicación e apertura do prazo de licitación Concello de Baiona. Proxecto de urbanización da rúa o Burgo de Baiona Cinco meses 188.474,28 € máis IVE 39.579,60 € cun importe total de 228.053,89 € a. Tramitación: ordinaria b.—Procedemento: aberto con varios criterios de adxudicación Provisional: non se esixe. Definitiva: 5% do prezo de adxudicación excluido IVE. O proxecto financiase parcialmente con cargo ó Plan Provincial de Obras e Servizos 2015 (POSS 2015), subvencionado pola Deputación Provincial Menor prezo sobre o previsto na licitación: Ata 20 puntos. Maior prazo de garantía das obras, sobre o previsto legalmente. Ata 10 puntos. Presentaranse no Rexistro Xeral do Concello de Baiona durante o prazo de 26 días naturais contados a partir do día seguinte á publicación deste anuncio no BOP de Pontevedra e perfil do contratante en horario 9:00 a 14:00 h Véxanse os pregos que rexen a licitación (www.baiona.org). Ás trece horas do noveno día hábil seguinte ao día no que finalice o prazo sinalado para a presentación de plicas Baiona 18 de setembro de 2015.—O Alcalde, Jesús Vázquez Almuíña.